CELEX: 32010R0596
Language: hu
Date: 2010-07-07 00:00:00
Title: A Bizottság 596/2010/EU rendelete ( 2010. július 7. ) az olívaolajra vonatkozó forgalmazási előírásokról szóló 1019/2002/EK rendeletnek Románia és Bulgária csatlakozására tekintettel történő kiigazításáról

8.7.2010   
            
            
               HU
            
            
               Az Európai Unió Hivatalos Lapja
            
            
               L 173/27
            
         A BIZOTTSÁG 596/2010/EU RENDELETE
   (2010. július 7.)
   az olívaolajra vonatkozó forgalmazási előírásokról szóló 1019/2002/EK rendeletnek Románia és Bulgária csatlakozására tekintettel történő kiigazításáról
   AZ EURÓPAI BIZOTTSÁG,
   tekintettel Bulgária és Románia csatlakozási szerződésére,
   tekintettel Bulgária és Románia csatlakozási okmányára és különösen annak 56. cikkére,
   mivel:
   
               (1)
            
            
               Románia és a Bolgár Köztársaság az Európai Unióhoz való csatlakozására tekintettel helyénvaló elvégezni bizonyos technikai jellegű módosításokat az 1019/2002/EK bizottsági rendeletben (1).
            
         
               (2)
            
            
               Az 1019/2002/EK rendelet 9. cikke (1) bekezdésének második albekezdése értelmében a tagállamok legkésőbb 2002. december 31-ig tájékoztatják a Bizottságot azon intézkedésekről, amelyeket a rendelet betartásának biztosítása érdekében hoztak, beleértve a szankciórendszert is. Annak érdekében, hogy a fenti kötelezettség teljesítése Bulgária és Románia számára is lehetővé váljon, e tagállamok számára meg kell állapítani egy, a csatlakozásukat követő határidőt.
            
         
               (3)
            
            
               Az 1019/2002/EK rendeletet ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az 1019/2002/EK rendelet 9. cikkének (1) bekezdése a következő albekezdéssel egészül ki:
   
      „Bulgária és Románia legkésőbb 2010. december 31-ig tájékoztatja a Bizottságot az első albekezdésben említett intézkedésekről, és a továbbiakban ezen intézkedések módosításairól a módosítások elfogadását követő hónap vége előtt.”
   
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. július 7-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 155., 2002.6.14., 27. o.